Аԥсны ахада Аслан Бжьаниеи "Амшынеиқәафымцамч" адиректор хада Михаил Логәуеи аилацәажәара рыман закәаншьаҭада афымцамч ахархәареи, ареспубликаҿы амаинингтә фермақәа закәаншьаҭада русуреи рзы.
"Амшынеиқәафымцамч" адиректор хада Михаил Логәуа иҳәеит, ажьырныҳәа 26 азтәи рдыррақәа рыла, ареспубликаҿы афымцамч ахархәара аиҵахарахьы ишнеиуа. "Амшынеиқәафымцамч " аҟазауаа ҩымш рыҩныҵҟа 50 мегаватт рҟынӡа зымчхара наӡо афермақәа аҿырхит.
Иара убас шәаԥхьар ҟалоит: